
Продължение от миналия брой
Сайтът www.meira.bg е създаден, за да улесни избора на хората с увреждания и техните близки за необходимото им медицинско изделие или техническо-помощно средство /ТПС/. Наредба №2 на МТСП позволява безплатното им получаване. В тази връзка можете да видите реда за безплатно получаване . Моля да имате предвид, че от изложените в настоящата статия продукти на MEYRA единствено посочените по-долу изделия влизат в ценовия лимит, отпускан от АСП/ МТСП, и се получават безплатно, БЕЗ ДОПЛАЩАНЕ:

-стандартна рингова инвалидна количка-модел SERVICE 3.600;

-комбиниран стол за баня и тоалет-модел HCDA;

-стол за тоалет-модел 1120;

-антидекубитален дюшек-модел АР 205000;

-скутер-модел CITYLINER 306;

-подмишечни патерици;

- подлакътни патерици/канадки/;

-бастуни.

Всички останали продукти могат да се получат със заповед от Дирекция "Социално  подпомагане", но за тях ИМА ДОПЛАЩАНЕ. При изпращане на заявката за съответния  продукт до нас, ние ще се свържем с Вас и ще Ви информираме за сумата, която трябва  да се доплати и за срока на доставка.и. ред за безплатно получаване

· НЕОБХОДИМИ ДОКУМЕНТИ за получаване на ТПС:

· НАПРАВЛЕНИЕ от личния лекар до оторизирана лекарска комисия /ЛКК или ТЕЛК/ в УМБАЛ/МБАЛ-ортопедична, неврологична, хирургична или др.

· МЕДИЦИНСКИ ПРОТОКОЛ от ЛКК или ТЕЛК за съответните ТПС.

· Представяне на медицинския протокол и личната карта пред Дирекция ”Социално подпомагане” /Социални грижи/ и получаване на ЗАПОВЕД, разрешаваща получаването на ТПС.

· Предаване на заповедта в ”МЕЙРА-България”ЕООД и ПОЛУЧАВАНЕ.

Доставката е безплатна за сметка на ”МЕЙРА-България”ЕООД.

Забележка: при залежало болни и трудно подвижни пациенти е достатъчно да се представи етапна епикриза от личния лекар за състоянието на нуждаещия се от ТПС пред ЛКК/ТЕЛК/, за да се издаде необходимия медицински протокол.

”МЕЙРА-България”ЕООД гарантира конфиденциалността на изпратените лични данни на  всеки клиент! Заявката за отпуснатите ТПС ще Ви бъде доставена чрез куриерска  фирма, след получаване на следните документи с препоръчано писмо по пощата или чрез куриер:

Заповеди за отпуснати ТПС /оригинал+копие/.

Заявка и посочен модел ТПС.

Лични данни на правоимащото лице: л.к.№, дата, МВР и ЕГН /може и копие от личната карта/ на адрес: гр. Плевен, ул. “Гео Милев”7, п.к.433, тел: /064/ 801-706.

Горепосочените документи могат да се изпратят с куриерска фирма за сметка на  ”МЕЙРА-България”ЕООД. В рамките на 2 дни заявката Ви ще бъде обработена, а  съответните ТПС доставени до посочения адрес за сметка на организацията ни.

Забележка: ”МЕЙРА-България”ЕООД гарантира, че всички предлагани ТПС са нови и  неупотребявани, отговарящи на стандартите по ICO и СЕ, и придружавани от  гаранционни карти и упътвания за правилна експлоатация на български, английски и  немски език. Молим всички наши бъдещи клиенти да проверяват за екзактното попълване  на всички писмени атрибути на ЗАПОВЕДИТЕ, разрешаващи получаването на ТПС: дата, номер, подпис, печат, експлоатационен срок, лимитна цена и т.н.

Международен ден на белия бастун

На 6 октомври 1964 година в САЩ с резолюция на Конгреса, HR753, подписана от президента Линдън Джонсън, 15 октомври е обявен за ден на белия бастун. През 1970 година президентът на Международната федерация на слепите обявява 15 октомври за международен ден на белия бастун. 10 години по-късно - февруари 1980, Президиума на Световния съвет за благополучие на слепите (по-голямата и по-стара световна организация на слепите) по предложение на председателя на комитета по рехабилитация взима също решение да препоръча на своите членове да отбелязват 15 октовмри като Международен ден на белия бастун.

В изпълнение на решението на Президиума на Световния съвет за благополучие на слепите ръководството на Съюза на слепите в България през месеците септември и октомври на 1980 г. организира редица мероприятия за първото ознаменуване у нас на Международния ден на белия бастун. В навечерието на 15 октомври е подготвен и разпратен текст за функциите и значението на белия бастун до всички организации на ССБ. Сред гражданите е разпространена листовка за придвижването на слепите и в какви случаи и как да бъдат те подпомагани от виждащите участници в движението по улиците и пътищата. На 15 октомври по Радио София, програма „Хоризонт“, са излъчени интервю със заместник-председателя на ЦС на ССБ Спас Карафезов и кратък текст за мобилността на слепите, а по програма „Христо Ботев“ — концерт на Професионалния хор на слепите. На 18 октомври националната телевизия излъчва репортаж за живота на слепите. От 14 октомври в продължение на една седмица в кино „Култура“ се прожектира филм за трудово-професионалната реализация на българските слепи „Редом с нас“. В местния и централен печат са отпечатани материали, посветени на слепите хора.

Корекции в изплащането на енергийни помощи за 2009/2010

Енергийните помощи ще се изплащат на два пъти през отоплителния сезон. Това съобщи социалният министър Тотю Младенов. По думите на Младенов бюджетът на неговото министерство е намален с 90,5 млн. лева заради съкращаването на разходите от държавната хазна, което кабинетът предприе в началото на мандата си. Ограничаването на харчовете на министерството обаче налага и промени в социалните плащания. Ето как ще се изплащат целевите помощи за отопление през зимния сезон. Променя се механизмът на изплащане на целевата помощ, като вместо еднократно и авансово, тя ще се изплаща в пари на два пъти – до 31 декември за месеците ноември и декември за текущата година и до 31 януари за месеците януари, февруари и март. На хората, които се отопляват с твърдо гориво, се дава възможност за личен избор по отношение начина на получаване на целевата помощ, или чрез превод на отпуснатата помощ на избран от тях търговец на твърдо гориво, който ще им го доставя. В случай, когато снабдяването с твърди горива бъде затруднено, и същите не бъдат доставяни, със заповед на директора на дирекция Социално подпомагане помощта ще може да бъде предоставяна на правоимащите лица, семейства в пари.

Възрастните с по-ниски доходи ще взимат по-високи добавки към пенсиите си

Добавките за старост ще бъдат според доходите. Общо 845 милиона лева са предвидени от бюджета на държавата за дотация на дефицита на Националния осигурителен институт (НОИ) за изплащане на пенсии и социални добавки, съобщи зам.-министърът на труда и социалната политика Христина Митрева.

Общият разход за пенсии за следващата година ще бъде 7 200 000 000 лева. Добавките за старост за хора над 75 години ще бъдат диференцирани от 1 януари 2010 г. според дохода на възрастните. Петдесет лева ще получават тези с пенсии от 150 до 200 лева, 30 лева добавка ще взимат пенсионерите, които получават от 200 до 250 лева, а 20 лева - тези с пенсии от 300 лева. Общият им брой е 480 000.

Т. нар. вдовишка добавка ще бъде увеличена от началото на следващата година. В момента тя е 20 процента от пенсията на починалия съпруг/а, като е предвидено от догодина да стане 25 на сто.

Всяка следваща година тази добавка ще нараства с 5 на сто и така през 2013 г. ще стигне 40 на сто.

С двете мерки социалното министерство разчита да облекчи положението на най-уязвимите пенсионери в кризата, отбеляза министърът на труда и социалната политика Тотю Младенов.

Той посочи, че от 1 септември ще бъдат съкратени 3/4-ти от гражданските договори в социалното министерство. Ще бъдат премахнати 200 от общо 250 граждански договора, тъй като има дублиране с трудовите договори.

Молби за помощи за придружител се събраха в Съюза на инвалидите в Плевен

До 15 август бе срокът за събирането на молбите за целева помощ за придружител за хора с над 90 процента намалена трудоспособност. Това съобщи Пенка Йорданова, председател на Дружество на инвалидите Плевен център.

Хората с двигателни затруднения, които отговарят на условията, подадоха документи в клубовете на Съюза на инвалидите в Плевен. Молби подадоха и хора с двигателни затруднения с над 90 процента загубена трудоспособност и чужда помощ, които не са членове на Съюза на инвалидите.

Помощта е за 10 часа посещение с придружител в институция, по 5 лева на час. Максималният размер на помощта е 50 лева, но колко всъщност ще получат хората, зависи от това, колко кандидатстват, защото сумата, отпусната за цялата страна, е 750 000 лева. Тя ще се разпредели между правоимащите.

На ТЕЛК Ловеч за фалшиви инвалидни решения

С осъдителни присъди приключи делото срещу служители на ТЕЛК Ловеч за издаване на фалшиви инвалидни решения. Съдия Антоанета Монева произнесе присъда над трима лекари, машинописката и жена, осъществявала връзката между фалшивите инвалиди и лекарите.

Бившата шефка на ТЕЛК д-р Боряна Хинова получи присъда от 3,5 г. лишаване ефективно от свобода, без право да заема ръководна длъжност в здравно заведение и да освидетелства инвалиди за срок от 5 години, д-р Иван Иванов - с 1,5 г. условно с 4-годишен изпитателен срок и лишаване от права за 3 години, и д-р Борислав Пачков - с 6-месечна условна присъда с 3-годишен изпитателен срок и лишаване от права за 1,5 г. Бившата машинописка на ловешкия ТЕЛК Любка Райкова пък получи 3 години ефективна присъда при първоначален общ режим. Толкова получи и посредничката Денка Мирчева. Решението на Ловешкия окръжен съд може да бъде обжалвано в 14-дневен срок пред Апелативния съд във Велико Търново.

Делото срещу бившите служители на Ловешката ТЕЛК започна през април 2007 г. То е едно от най-дългите, гледани в Ловешкия окръжен съд, към което имаше голям обществен интерес. Обвиняемите бяха седем души, двама от тях починаха. Четирима лекари и три машинописки бяха обвинени в издаване на фалшиви решения за инвалидност. Те давали документите срещу сумите между 50 и 100 лв. и подаръци. Първоначално общият размер на присвоените суми е над 800 хиляди лева.

След проведени експертизи и заключения на графолози, са отпаднали част от обвиненията е сумата е намаляла на 78 583 лева. Част от лицата, получили фалшиви документи, са осигурявани чрез посредници и са от Ловешка, Плевенска, Великотърновска, Габровска, Разградска и Бургаска области. Повече от тях са осъдени и са върнали парите.

Проверки за злоупотреби с пари за помощни средства за инвалиди

Започват проверки на случаи за злоупотреби с пари за помощни и технически средства, за хора с увреждания съобщи заместник-министърът на труда и социалната политика Валентина Симеонова. Бюджетът за помощни и технически средства и медицински изделия за хора с увреждания е изчислен за 300 000 души, а досега са подадени заявления за 480 000. Грешният разчет на хората с увреждания, съчетан с непрекъснато растящата безработица, поставя Министерството на труда и социалната политика на ръба на оцеляването.

Готови са ваксините срещу свински грип 
Швейцарската фармацевтична компания "Новартис" обяви, че е произвела първата партида ваксини срещу новия вирус  H1N1, известен като свински грип. Това става седмица преди очакваното, предаде АП. Съобщението идва ден след като Световната  здравна организация обяви преминаването към последната - шеста степен на опасност за възникване на грипна пандемия от разпространение на грип A(H1N1), по-известен като свински грип.

От 30 държави са постъпили искания за доставки, включително от американското министерство на здравеопазването и хуманитарните въпроси. Ваксината е произведена в лаборатория в Марбург, Германия. Фармацевтичната компания обяви, че може да произвежда милиони дози за седмица.

До момента от новия грипен вирус са се заразили близо 28 000 души по света. Предишната пандемия беше обявена през 1968 г. във връзка с хонконгския грип, отнел живота на близо 1 милион души.

До момента в Националната референтна лаборатория по грип са изследвани общо 96 проби на лица с клиника на грипоподобно заболяване, пребивавали в различни страни с разпространение на новия грипен вирус. От тях положителни са само две - на известните вече случаи от Павликени, област В. Търново и с. Баня, област Благоевград. Продължава приемането и обработката на проби от цялата страна на хора с различни грипоподобни симптоми, най-често пребивавали и завръщащи се от страни с най-голямо разпространение на заболяването.

За сега най-разпространен е вирусът на австралийския континент. Заболелите са над 3500, като от тях има 50 смъртни случая. Австралийското правителство е подсигурило 21 милиона дози от ваксината. Два милиона са първите, които ще бъдат  ваксинирани, а имено бременни, младежи до 20 години, здравни работници и хронично  болни.

Базедова болест

Базедовата болест е автоимунно заболяване на щитовидната жлеза, която възниква в следствие на ненормално усилената и дейност. Характеризира се с усилено сърцебиене, уголемяване на жлезата, изпъкналост на очите и други симптоми. Съществува фамилно предразположение към появата на болестта. Психотравмите и нервното напрежение биха могли да играят отключваща роля, ако е налице съответното предразположение към заболяването.

Болестта носи името на Карл Адолф фон Базедов, немски лекар, който я описва за първи път в немскоговорящите страни (1840 г.). Болестта е известна още и с имена като болест на Грейвс (1835 г.)

Клинично може да се изяви с няколко или повечето от следните симптоми:

· Екзофталм (изпъкване на 1-то или и на 2-те очи);

· Често изпотяване, особено характерно е изпотяването на ръцете;

· Значителна загуба на тегло;

· Учестен пулс, сърцебиене;

· Мускулна слабост, отпадналост;

· Повишено кръвно налягане;

· Емоционална нестабилност, лесна раздразнителност;

· Проблеми със съня;

· Проблеми с паметта.

Болестта засяга много по-често жени (7:1 в сравнение с мъжете). По-често се  проявява в средната възраст (30 - 50 години), но се среща и при хора над 50-те, в менопаузата и при бременност. Болестта има фамилна предразположеност и може да се  "отключи" от преживяването на силен стрес, инфекциозно заболяване и т.н. Налице е  увеличена гуша при 70-90% от пациентите. Обикновено жлезата е мека, неболезнена, с гладка повърхност. При преслушване на щитовидната жлеза се установява систоличен  шум. Други характерни очни симптоми са рядкото мигане (симптом на Stellwag),  изоставане на горния клепач при поглед надолу (симптом на Graefe), недостатъчност  на конвергенцията (симптом на Mobius), хиперпигментация на клепачите (симптом на  Елинек). Болните обикновено са напрегнати, неспокойни, имат ускорена мисловна дейност и говор. Те се оплакват от безсъние, емоционална лабилност и плачливост. Даже през студените месеци усещат топлина, потят се обилно, могат да имат леко  повишена температура. Съобщават за отслабване и загуба на тегло при запазен апетит. Чувстват се  отпаднали, имат слабост в мускулите. Налице е треперене на ръцете, учестена  дефекация с кашави изпражнения. Кожата е мека, нежна, топла и влажна. От страна на сърдечно-съдовата система се наблюдава тахикардия и екстрасистоли. Пулсът е ускорен. Съществуват два основни начина на лечение на тиреотоксикозата - медикаментозно и оперативно.

Лабораторните изследвания показват:

· ниска холестеролемия;

· левкопения с лимфоцитоза;

· хиперкалциемия;

· хипокалиемия;

· понижен глюкозен толеранс.

Тези резултати не са решаващи за поставяне на диагнозата. Определящи са хормоналните изследвания. Поставянето на диагнозата е по-трудно в началото на заболяването и при леките форми на Базедова болест. При разгърната клинична картина диагностицирането е лесно. При начални прояви и съмнителни случаи решаващо значение имат хормоналните изследвания.

Добре дошли в ПАВЕЛ БАНЯ

Курортът се намира близо до Казанлък (около 20–25 км), в съседство с язовир Копринка. Разположен е в централната част на България, между Стара планина и Средна гора в Розовата Долина.

Павел баня е сравнително ново селище. Основана е след Освобождението на България от турско робство, от преселници от съседното село Турия. Основните родове, които са се заселили в Банята, са около десетина. Те формират няколко махали, от които се оформя село Павел баня. Покрай националното богатство - минералната вода - селцето се развива, появяват се някои почивни бази и през 1979 г. е обявен за град.

Основни за икономиката на Павел баня са балнеоложкият туризъм и производството и обработката на етерично-маслени култури (лавандула, казанлъшка роза, салвия).

Хидро-термалните извори в Павел баня са девет. Седем от тях са с температура от 50-61 градуса C, ниско минерализирани, слабо алкални. Два са с нерадонови води, което допринася за индивидуализиране в лечението на пациентите.

СПА-курортът е утвърден, като лечебно рехабилитационен център за лечение на заболявания на опорно-двигателния апарат, ортопедо-травматологични, увреди на централната и периферната нервна система.

С най-висока ефективност в рехабилитацията са вертебралните заболявания /дискови хернии и др. увреди на междупрешления диск, радикулопатии, спондиололистеза, спондилартроза/.

Успешно се възстановяват и болни след травматични увреди, бавно заздравяващи костни фрактури, както и след оперативни интервенции на гръбначния мозък. Отличен е резултатът и при лечение на възпалителни заболявания на периферната нервна система /неврити, плексити, невралгии/, също и при някой хронични геникологични заболявания.

Противопоказания: 

· Съдови поражения на главния мозък /слединсултни състояния/

· Епилепсия, Туберколоза, Анемии, Цирози, Тежък диабет, Кръвоизливи и др.

· Сърдечно-съдови заболявания в декомпенсация и др.

Съставители: инж. Румен Петков

